Tervisekassa meie 10.11.2025 nr 5.1.

Tervise ja Heaolu infosüsteemide Keskus

Eesti Kiirabi Liit pöördub teie poole seoses murega EKG edastamise osas Pildipanka.

EKG on üks inimese terviseloo osa, mis peaks alati olema edastatud digitaalsel kujul inimese terviselukku, et see oleks võrdlusmaterjaliks tervisehäire tekkimise korral.

Käesoleval ajal osad kiirabiteenuse osutajad ei edasta enda poolt teostatud EKG-sid Pildipanka ning osad edastavad. Kõik kiirabipidajad ootasid uut eKiirabi rakendust, kuhu antud digilahendus pidi tulema, kuid kahjuks see projekt lõppes.

Nüüd on tekkinud lisa probleem ka nendel kiirabiteenuse osutajatel, kes senini saatsid tehtud EKG-d PAKS süsteemi kaudu Pildipanka. Vana PAKS süsteem suletakse 30.11.2025.a. ning uude PAKS-i on võimalik saata ainult tellimuse/worklisti alusel või kui on tehtud rahvastikuregistrist päring. TEHIK praegusel e-kiirabi lahendusel KMT- pole ka sellist võimekust ja nii kiiresti pole seda võimalik ka arendada.

Eesti Kiirabi Liit palub võimalust kohtumiseks, et antud teemat arutada ning leida ühised arusaamad ja lahendused tekkinud olukorrale.

Lugupidamisega

Tuuli Paju

Eesti Kiirabi Liidu juhatuse esimees